**Zvonimir Soldo** (Zagreb, 2. studenog 1967.) bivši je hrvatski nogometaš i reprezentativac, danas nogometni trener. Osvojio je s Hrvatskom nogomentom reprezentacijom broncu na Svjetskom prvenstvu 1998. u Francuskoj. Kao igrač odlikovao se visokim profesionalizmom. Nastupao za njemački VfB Stuttgart, čiji je bio kapetan, više od 10 godina. Bivši trener Dinama s kojim je osvojio prvenstvo i kup 2008. godine.

Igračka karijera
----------------

### Klupska karijera

Bivši hrvatski reprezentativac, u Njemačkoj zvan "Zvonni", u početku se opredijelio za studiranje prava, kao izvanredni student, na Sveučilištu u Zagrebu, ali je nakon 6 semestara, položivši samo dva ispita, odustao.

Od 1985. do 1987. igrao je u zagrebačkoj Lokomotivi. Svoju karijeru u zagrebačkom Dinamu započeo je kao branič ili obrambeni vezni 1988. godine. No nije se dugo zadržao i nakon 2 godine otišao je put Zadra. Kasnije je završio u tadašnjem NK Inker Zaprešiću, gdje osvaja hrvatski kup, pa se vratio u matični klub koji se tada zvao Croatia Zagreb. U Croatiji je sezone 1995./96. osvojio dvostruku krunu te je potom otišao u inozemstvo, u njemačku Bundesligu, točnije, u VfB Stuttgart za koji je debitirao 17. kolovoza 1996. godine.

Tada započinje njegova 10-godišnja era u kojoj je odigrao oko 300 bundesligaških utakmica, te 47 u europskim natjecanjima. Kao kapetan kluba iz Stuttgarta odigrao je blizu 200 utakmica.
1997. osvojio je njemački kup, a sezone 2002/03 sa klubom je završio kao doprvak Njemačke, te sljedeće godine nastupio u Ligi prvaka. Sezone 2003./04. u najelitnijem nogometnom natjecanju tijesno su u 1/8 finala sa 0:1, 0:0 ispali od moćnog Chelsea.

Soldo je za vrijeme njegovog igranja u VfB Stuttgartu postao pravi simbol nogometnog profesionalizma i uzor, te podrška mladima u klubu. Prilikom dolaska talijanskog trenera Giovannia Trapattonija na klupu kluba Soldo je izgubio mjesto u startnoj postavi što navijači nisu prihvatili te su tražili da kapetan ponovno zaigra. Momčad je, također, bez njega igrala puno lošije, pa je Soldo uskoro opet bio među prvih 11.
Soldo je 2006. godine napustio Stuttgart. U njegovu čast tada je priređena velika oproštaljna utakmica.

### Reprezentativna karijera

Za nogometnu reprezentaciju Hrvatske je nastupio 61 put, postigavši 3 pogotka. Prvi nastup za reprezentaciju bila mu je prijateljska utakmica Slovačka – Hrvatska, 20. travnja 1994. godine. Bio je važan igrač na Europskom prvenstvu 1996. godine, te na Svjetskom prvenstvu 1998. godine u Francuskoj na kojima je sa reprezentacijom imao vrlo zapažene rezultate. Posljednje mu je veliko natjecanje bilo je Svjetsko prvenstvo 2002. godine Kao član reprezentacije 1998. godine dobitnik je Državne nagrade za šport "Franjo Bučar".

Trenerska karijera
------------------

### Dinamo Zagreb

Nakon ostavke Branka Ivankovića, 14. siječnja 2008. godine potvrđeno je od strane NK Dinama da je Zvonimir Soldo novi trener maksimirskog kluba. Prije toga Zvonimir je bio trener mlađih kategorija u klubu. U travnju 2008. godine s Dinamom je osvojio naslov prvaka. Nakon što je uvjerljivo pobjedom u finalu kupa svladao Hajduk, Soldo podnosi neopozivu ostavku na mjesto trenera kao rezultat višetjednih novinskih nagađanja o njegovoj poziciji. Uvjerljivim završetkom prvenstva i osvajanjem kupa u nekoliko je navrata doživio skandiranja navijača te osvojio simpatije javnosti.

### 1. FC Köln

U ljeto 2009. Soldo je dobio poziv da preuzme njemačkog bundesligaša Kölna te je na tom mjestu zamijenio dotadašnjeg trenera i klupsku legendu Christopha Dauma. Uspio je zadržati klub u Bundeslizi.
Sezona Bundeslige 2010.-2011. je počela loše za Köln. Nakon nekoliko kola je nanizao niz loših rezultata. Zbog toga ga je njemački nogometni časops "Kicker" proglasio, po statističkom učinku do tada, najlošijim trenerom tog kluba svih vremena. Nakon poraza od Hannovera dobio je otkaz u 25. listopada 2010. godine.

Priznanja
---------

### Igračka

**Individualna**

* Za njegova postignuća u VfB Stuttgartu dobio je *Staufer* medalju koju dijeli uprava njemačke pokrajine Baden-Württemberg.

**Klupska**

**NK Inter-Zaprešić**

* Hrvatski nogometni kup **(1)** : *1992.*

**Dinamo Zagreb**

* Prvak Hrvatske **(1)** : *1995./96.*
* Hrvatski nogometni kup **(1)** : *1996.*

**VfB Stuttgart**

* Njemački kup **(1)** : *1997.*

**Reprezentativna**

* Francuska 1998. - Bronca
* Kao član reprezentacije 1998. godine dobitnik je Državne nagrade za šport "Franjo Bučar".

### Trenerska

**Dinamo Zagreb**

* Prvak Hrvatske **(1)** : *2007./08.*
* Hrvatski nogometni kup **(1)** : *2008.*

Zanimljivosti
-------------

> Zbog jedinice iz matematike u 7. razredu majka mi je nožem izrezala nogometnu loptu. Uspjela me zastrašiti, jer sam se zabrinuo da mi slični majčini pokušaji ne unište buduću karijeru nogometaša.
> 
>

Izvori
------

1. 1 2  Interview: Zvonimir Soldo - najuspješniji Hrvat u Bundesligi Arhivirano 2010-11-17 na Wayback Machine-u Preuzeto 23. listopada 2011.
2. ↑  () rsssf.com: Croatian Players in World Cups 1930-2002 Preuzeto 23. listopada 2011.
3. ↑  Jutarnji list: Soldo najlošiji trener Kölna svih vremena Arhivirano 2010-11-19 na Wayback Machine-u 
> Kicker je u obzir uzeo samo trenere koji su na klupi odradili minimalno 34 utakmice, načelno jednu cijelu sezonu, te bodove obračunao u trobodnom formatu za pobjedu. Od 1948. godine, kada je klub osnovan, 16 trenera zadovoljavaju kriterij. Soldo je 16. po redu.

 Preuzeto 23. listopada 2011.
4. ↑  Soldo dobio otkaz! Preuzeto 23. listopada 2011.
5. ↑  Jutarnji list: Zvonimir Soldo više nije trener Kolna, poraz od Hannovera kap koja je prelila čašu Arhivirano 2010-10-30 na Wayback Machine-u Preuzeto 23. listopada 2011.
6. ↑  Zvonimir Soldo: Nikoga ne poznajem poput Stuttgarta[*mrtav link*] Preuzeto 23. listopada 2011.

Vanjske poveznice
-----------------

* www.hns.hr - Statistika odigranih utakmica za Hrvatsku nogometnu reprezentaciju

| * p
* r
* u
Sastav Hrvatske  na  EP 1996. |
| --- |
| 1 Ladić • 2 Jurčević • 3 Jarni • 4 Štimac • 5 Jerkan • 6 Bilić • 7 Asanović • 8 Prosinečki • 9 Šuker • 10 Boban (c) • 11 Bokšić • 12 Mrmić • 13 Stanić • 14 Soldo • 15 Pavličić • 16 Mladenović • 17 Pamić • 18 Brajković • 19 Vlaović • 20 Šimić • 21 Cvitanović • 22 Gabrić • Izbornik: Blažević | Hrvatska |

| * p
* r
* u
Sastav Hrvatske  na  FIFA Svjetskom prvenstvu 1998. (3. mjesto) |
| --- |
| 1 Ladić • 2 Krpan • 3 Šerić • 4 Štimac • 5 Jurić • 6 Bilić • 7 Asanović • 8 Prosinečki • 9 Šuker • 10 Boban (c) • 11 Marić • 12 Mrmić • 13 Stanić • 14 Soldo • 15 Tudor • 16 Kozniku • 17 Jarni • 18 Mamić • 19 Vlaović • 20 Šimić • 21 Jurčić • 22 Vasilj • Izbornik: Blažević | Hrvatska |

| * p
* r
* u
Sastav Hrvatske  na  FIFA Svjetskom prvenstvu 2002. |
| --- |
| 1 Pletikosa • 2 Šerić • 3 Šimunić • 4 Tomas • 5 Rapaić • 6 Živković • 7 Vugrinec • 8 Prosinečki • 9 Šuker (c) • 10 N. Kovač • 11 Bokšić • 12 Butina • 13 Stanić • 14 Soldo • 15 Šarić • 16 Vranješ • 17 Jarni • 18 Olić • 19 Vlaović • 20 Šimić • 21 R. Kovač • 22 Balaban • 23 Vasilj • Izbornik: Jozić | Hrvatska |